**היסטוריה של העיצוב הגרפי בישראל**

**סתיו אקסנפלד**

**שנה א, סמסטר ב**

**2018-2019**

**שיעור 1- צורה לנו**

**שיעור 2- מה תרבות צריכה?**

**1897- הקונגרס הציוני הראשון**

הרצל כותב המון מכתבים, ספרים, מחפש פיתרון לעם היהודי. הוא נפגש עם מנהיגים. הוא נפגש עם הסולטן התורכי ומבקש לקנות את המדינה ממנו. ב1897 הוא מחליט לכנס את הקונגרס הציוני הראשון שבו ירכז את נציגי כל העם היהודי, וביחד יימצאו פיתרון לבעיה היהודית. 

הקונגרס הציוני הראשון מעולם לא תועד. התמונה המפורסמת היא בכלל מהקונגרס הציוני השני.

בקונגרס הראשון החליטו להקים את ההסתדרות הציונית, להקים בנק. אחד הנושאים שהטרידו אותם הייתה סוגיית התרבות. החל משפה, דרך ההתנהגות, מקורות ההשראה, לבוש, אוכל וכו׳... לכל אחד מהזרמים שהגיעו הייתה גישה אחרת, ואף אחד מהם לא היה מוכן להתפשר. בסיס המחלוקת על סוגיית התרבות יהיה מקום היהדות בחברה. היהדות כדת - ספר התנ״ך הוא הספר הקדוש. מונותאיזם. יהדות כתרבות - ספר התנ״ך כמקור השראה, המכיל גם תכנים חילוניים.

3 זרמים עיקריים שהתייחסו לאמנות:

**הציונות המדינית - בנימין זאב הרצל ומאכס נורדאו**

הרצל לא רצה להכנס לסוגיית התרבות. הוא מקים ועדות תרבות. ״הריני יכול להבטיח, כי הציונות לא תעשה דבר, העלול לפגוע בהשקפה הדתית של זרם כלשהו ביהדות״. בעיני הרצל, לפי הספרים שלו, הוא מתעניין באופן מובהק בתרבות אירופאית קלאסית וזה מה שהוא חוזה למדינה. בעיני רוחו הוא רואה הפרדה בין דת למדינה.

יחד איתו נמצא מאכס נורדאו. מבחינתו האמנות משמשת כמכשיר תעמולה.

**הציונות הרוחנית - מרטין בובר ואשר צבי גינצברג**

לפי מרטין בובר, תפקיד האמנות הוא דווקא לחנך וליצור אדם שלם. ליהודים עד אותה תקופה לא הייתה תודעה אסתטית. בזכות האמנות ניתן ליצור את עקרון האחדות. גישור בין הפן האינטלקטואלי לפן האסתטי ובנוסף חיבור בין הפרט הבודד לקולקטיב. הוא ראה את המסורת היהודית כחומר גלם ליצירות אמנות חדשות.

אחד העם יצא נגד הציונות המדינית. הוא אמר שלא תתכן תחייה לאומית יהודית ללא תחייה תרבותית-רוחנית. הוא אומר שיש לבנות מרכז רוחני בארץ שיתמקד בתרבות (זה בערך מה שקרה בבצלאל)

**הציונות המעשית - אוטו ורבורג דוד וולפסון**

לטענת אוטו ורבורג לא צריך לחכות להחלטות המדיניות. צריך לעלות לארץ ולהתחיל לעשות את העניינים. הוא אומר שהאמנות תספק כלכלה. ניתן יהיה לסחור בדברים האלה, ויהפוך את האוכלוסיה לאוכלוסיה פעילה. הם יתחילו לעסוק בדברים ולא רק ילמדו. פרודוקטיבזציה של התושבים.

בוריס שץ כותב שבארץ ישראל האמן יכול להתקיים בפחות שכר עבודה מבארצות אחרות. הוא חושב באופן טכני.

דוד וולפסון מגיע לביקור בבצלאל שנה לאחר שבצלאל נפתח ואומר ״ישנם בתוכנו ציונים הדורשים עבודה מעשית, ישנם המתנגדים לעבודה מעשית ודורשים עבודה מדינית בלבד, וישנם הרוצים ומאמינים רק במרכז תרבותי. כולם צדקו ולא צדקו. לא מפלגה אחת תבנה. בצלאל הניח יסוד, לא רק אמנות עברית ייתן לנו, כי אם לב יהודי.״

**רעיון הגאולה**

רעיון הגאולה מיוצג באופן חזותי על ידי:

א. דמותו של הרצל - מתייחסים אל הרצל כאל נביא. הדמות שלו בדרך כלל מלווה בטקסטים, לעיתים מקראיים. אוליוולה בכריכה לספר ברכות להרצל משווה את הרצל למשה כמציל של העם היהודי.

ב. מוטיב של ניגודים

אפרים משה ליליין היה ידיד קרוב של הרצל. הוא השתמש בדימוי של הרצל במצבים שאנחנו לא מכירים. למשל צייר את משה עם הפנים של הרצל.

הרצל: ״ראיתי והאזנתי איך נוצרת אגדת אישיותי. העם הוא רגשני. הההמונים אין ראייתם בהירהץ נדמה לי שכבר......**(להשלים)**״ הרצל מודע להד שנוצר סביבו.

**ארץ ישראל**

רעיון מדינת ארץ ישראל מיוצג בשילוב של מקום אקזוטי ומשגשג לבין ארץ ישראל מתקופת המקרא, מקום אוריינטלי. בכך מכחישים את 2000 שנות הגלות. יש ביטול של עמים, של מקומות ושל רעיונות.

**שיעור 3- שפה חדשה ללאום 2**

**הקמת בצלאל ובוריס שץ**

הנרטיב המרכזי הוא שבצלאל הוא תוצר היצירה של בוריס שץ, ואין להפריד בין השניים. "בצלאל והאיש שהגה אותו, הקים אותו ונאבק כל חייו על דרכו ועל עצם קיומו, פרופסור בוריס שץ, חד הם ואין להפרידם".

* 1903- הרצל ושץ נפגשים, ושץ מקבל את הסכמתו של הרצל להקמת בית הספר לאמנות
* 1904- הרצל נפטר, שץ צריך לגייס תומכים אחרים ברעיון ויקדמו אותו בקונגרסים הציוניים. לשם כך הוא מגייס את אוטו וורבורג מהציונות המעשית.
* 1905- הקונגרס הציוני השביעי, החלטה על הקמתו של בצלאל (במקביל להחלטה לדחות את אוגנדה)
* 1906- קם המוסד.

בית הספר שהוקם היה מורכב משלושה מבנים:

1. בית ספר לאמנות- את התלמידים בבית הספר לאמנות שץ בחר בקפידה מרחבי אירופה
2. בית ספר למקצועות המלאכה וסדנאות- את התלמידים במלאכה הוא מיין לפי הגשת מועמדות.
3. מוזיאון שהציג את עבודות התלמידים, במקביל לאוספים חיצוניים לרווחת האמנים

**הסגנון והאיקונוגרפיה של עבודות בצלאל**

האידיאולוגיה המעשית של הציונות באה לידי ביטוי בתוצרי בית הספר. שץ שם דגש על ייצור סגנון עברי, בדגש על נטישת הסגנון היהודי שרווח באירופה עד אז. מאפיינים בולטים בסגנון העבודות של בצלאל:

* **האות העברית**- יעקב שטארק- אמן שהתעסק בכתב העברי, מושפע מהאר-נובו, התרבות המזרחית והמערבית.
* **סמלים יהודים וציונים**- לאחר שהתנועה הציונית הגדירה את מגן הדוד כסמלה המרכזי, סימן זה הופיע ביצירות בית הספר בצלאל. במקביל למגן דוד, גם המנורה.
* **אישים ציוניים**- מתוך שאיפה לחבר את העם היהודי בגולה למנהיגיו החברתיים (הרצל, וולפסון, ליליאן)
* **החי והצומח של ארץ ישראל**- כמאפיין מייחד של ישראל אל מול הגולה האירופאית. האוסף הזואולוגי בבצלאל נכח שם לטובת האמנים.
* **אמנות יהודית וארכיאולוגיה ארץ ישראלית**- השפעת ממצאי ארכיאולוגיה מקומיים על יצירות מחודשות.
* **מראות ארץ ישראל**- נופים מיוחדים שמייצגים את ישראל במקביל למבנים מוכרים
* **טיפוסים בני העדות השונות**- מקובלים בעדות המזרח
* **חיי החלוצים** **בארץ ישראל**- נושא שלא היה מקור להשראה עד אז
* **נושאים תנ"כיים**- התנ"ך עובר מלהיות ספר קדושה למקור אנלוגיה להתגוללות הציונות ולעודד עליה.

**ההבדל בין הסגנון בירושלים לסגנון בתל אביב**

ב1929 בצלאל נסגר בגלל קשיים כלכליים. במקביל, מתפתח הסגנון התל אביבי שאימץ את האמנות המודרנית ועקרונותיה- שבירת של דמויות, הפשטה, עולם הקונסטרוקטיביזם הרוסי.

**שיעור 4- בצלאל החדש**

**רקע: העלייה ה-5 והקמת "בצלאל החדש"**

* 1929- בצלאל של שץ נסגר מנסיבות כלכליות, וחוסר התאוששות ממלחמת העולם הראשונה. למרות זאת, עדיין ממשיכים מורים ותלמידים מבצלאל לפעול במקום, תחת "בית העבודה לאמנות אינדוסטריאלית" (דוד רבן וגור אריה)
* 1932- בוריס שץ נפטר בזמן גיוס תרומות בארה"ב.
* 1933- העלייה החמישית- מסה גדולה של יהודים שמגיעים מאירופה בניסיון להקים מדינה ולסיים את המצב העגום ששורר בארץ באותה תקופה. מניעים לעלייה ה-5:
  + אנטישמיות
  + סגירת מרבית שערי אירופה להגירת יהודים
  + עלית שלטון הנאצים
  + מינוי נציב בריטי פרו יהודי בארץ ישראל- ארתור ווקופ
  + הסכם ההעברה שנחתם בין הרשויות הכלכליות של גרמניה, התאחדות הציונים בגרמניה ונציגי בנק אנגלו-פלשתינה. ההסכם אומר שיועבר רכוש בסכומי כסף גבוהים להתיישבות היהודית בארץ

**בעקבות העליה ה-5:** האוכלוסיה משלשת את עצמה > דפוסי התרבות משתנים ומגיעים הרבה אנשי השכלה ועיצוב > הכלכלה מתפתחת בעקבות פיתוח השוק > כל השינויים האלו מעלים את הביקוש למוצרים גרפיים לפרסום המוצרים החדשים > עולה צורך לפתיחת בצלאל החדש ב1935

* המנהל הראשון של בצלאל החדש היה יוסף בודקו, ואחריו מגיע מרדכי ארדון
* מחלקות: גרפיקה שימושית, המחלקה לכתב, מלאכת מתכת, טקסטיל, ציור ופיסול

**בצלאל של שץ VS. בצלאל החדש**

| **מאפיינים** | **בצלאל של שץ** 1906-1929 | **בצלאל החדש** 1935-1965 |
| --- | --- | --- |
| הסמל | מעצב ליליאן ב1905. הסמל מייצג תפיסה שהאמנות תהווה מעין תחליף ל"בית מקדש", יש זיקה ליהדות ולדת | מעצב סטודנט ב1937. הסמל בשפה גיאומטרית נקייה, הפשטה של מבנה בצלאל. הטיפוגרפיה עדיין מבוססת על קליגרפיה, אבל כבר לא סריפית כמו הכתב הישן |
| מבנה המוסד | מורכב משלושה חלקים: בית ספר, בית מלאכה (סדנאות), מוזיאון. יש קשר אדוק בין שלושת הגופים | רק בית ספר, והוא מנסה לבדל את עצמו מעולם הסדנאות שמסביבו בירושלים. בית הנכות מתנתק מבצלאל. בצלאל רוצה לייצר אנשי מקצוע שיצאו לשוק העבודה |
| סגל המוסד | ילידי מזרח אירופה, חינוך אומנותי במערב אירופה, כשמרבית העבודות עסקו בתכנים יהודיים (ליליאן, זאב רבן, מאיר גור אריה) | מהגרים מגרמניה וממרכז אירופה |
| איכות  העבודות | איכות מוצרים נמוכה מאוד, והמוסד סופג ביקורות מאוד קשות בארץ | סיסמת המוסד "היה זהיר במצווה קרה כבחמורה": איכות התוצרים מאוד מוקפדת, והסטודנטים צריכים לעבור מבחנים על מנת להתקבל. אין התפשרות על איכות |
| היחס  למכונה | דוגלים בגישת וויליאם מוריס- נגד המכונה ומוביל תנועת הArts and crafts, חזרה לעבודה ידנית ולאלמנטים מהטבע. לקראת סוף התקופה שץ כן מחליט להכניס את המכונה | יחס אוהד למכונה, והכסף שנכנס מאפשר למוסד לרכוש מכונות רבות, ובכך לייצר את הסגנון המוקפד שדגלו בו |
| סגנון העבודות | אקלקטיות, שאיבה ממספר רב של סגנונות- אוריינטליזם, אר נובו, תכנים יהודים וציוניים | מודרניזם מערבי, סוג של באוהאוס ציוני- חומריות נקייה, טיפוגרפיה סנסריפית, צורות גיאומטריות |
| היחס  למודרניזם | סלידה מאמנות מודרנית | פתיחות להשפעות אמנותיות מרחבי העולם, הבאוהאוס מקור השראה עיקרי |
| תפיסה  אמנותית | אמנות טהורה בשילוב עם אמנות שימושית | |

**האשטים**

**#העליה החמישית #מודרניזם #באוהאוס #חדשישן #פונקציונליות #ביקורת #התגייסות #היחסלמכונה**

**שיעור 5- החלוץ**

**הרקע // התגבשות עקרונות העיצוב הגרפי המודרני**

התרבות שרווחה במאה ה-19 התבססה בעיקר על המוצר, דבר שנבע מהמהפכה התעשייתית ששינתה את דרך ייצור המוצר. **לעומת זאת**, במאה ה20- עיקר התרבות מתבססת על הצרכן, ועל דרך צריכת המוצרים. האמנות מתרחבת ומתחילים להשתמש בה על מנת להשיג מטרה חברתית. הגבול בין תעמולה למסחר מטשטש, ומעצבים משרתים את מוסדות השלטון והגופים המסחריים במקביל.   
בשנות ה-30 בארץ קמים ארגונים שמאגדים את תחום העיצוב:

* 1935 אגודת הציירים לגרפיקה שימושית
* 1937 האיגוד הארץ ישראלי לפרסום- ייצג את כל אנשי המקצוע בארץ
* 1937 איגוד התפאורנים העבריים בישראל
* 1961 הוועד לפרסום בארץ ישראל- ייצג את הלקוחות לפרסום

אגודת הציירים לגרפיקה שימושית

חברים בולטים: האחים שמיר, רודי דוייטש דיין, פרנץ קראוס. ב1938 הם מוציאים חוברת לגרפיקה שימושית בארץ ישראל שמאגדת בתוכה את תיק העבודות של המעצבים בקבוצה. בחוברת זו הם מנסחים בפעם הראשונה את טיב הקשר בין הלקוח למעצב.- הבנת הלקוח וקהל היעד, אמון של המזמין בגרפיקאי, רמת ביצוע גבוהה.

למעצבים באגודה היו 2 שאיפות-

* **הבאת בשורת המודרניזם לעיצוב** **בארץ**- בעייתי בגלל הישענות חזקה על היסטוריה יהודית אל מול בקשה של המודרניזם למחוק את העבר
* **להפוך את העיצוב בארץ לסוכן פעיל לשינוי חברתי**- רודי דוייטש מפעיל את הסטודנטים שלו ליצירת קמפיינים חברתיים לנוכח המציאות של אותה תקופה

**הפורמט**- עד שנות ה30 הדרך הבולטת ביותר לתקשר עם הציבור הייתה פורמט הכרזה, שהתאפיינו בעיקר בטיפוגרפיה, לרוב בשחור לבן. החל משנות ה-30 חל שינוי בעיצוב של הכרזות- דימוי גדול במרכז, מעט טקסט קטן (מפאת האוכלוסייה שלא דברה את השפה העברית), צבעוניות.

**ייצוג התודעה הרשמית של דמות החלוץ בצורה כרונולוגית**

**החלוץ המקראי והאירופאי //** לבוש מזוהה של מגפיים וכובע, עובד אדמה. ייצוג זה נובע מהעובדה שהמעצבים הגרפים לא הכירו את החלוץ הישראלי, ונשענו על הייצוגים האירופיים. מצד שני, אפשר לראות דמויות חלוץ מקראי שלבושות בגלבייה, כהות עור, עם סממנים אוריינטליים.

**החלוץ האקזוטי //** השענות על אוכלוסיות מעדות המזרח שהסתובבו בירושלים באותה תקופה (תימן וכו') ויצירת דמות חלוץ חדשה בהשראתם. בחירות אלו נובעות מרצון להתחבר לתקופת המקרא וחיזוק ההצדקה ההיסטורית של עם ישראל במדינה, והחיבור למציאות אותנטי ולנוף המקומי.

**החלוץ המיתולוגי //** החלוץ מוצג כמעט תמיד תוך כדי עשייה ועבודה- חציבה, זריעה, חרישה. זאת על מנת להדגיש את הקשר העמוק שיש בין האדם לבין האדמה ברגע עבודת האדמה אחרי רכישת הקרקע על ידי קק"ל. דימוי בולט של החלוץ המיתולוגי בפרסומים של קק"ל הוא האישה הקוצרת.

**החלוץ ההירואי //** מתחילים לזהות את כל הקלישאות המוכרות על דמות החלוץ- צילום הדמות מלמטה למעלה, שרירי, עם בלורית, נוף מקומי ברקע, חיבור אינטגרלי לתעשייה, השפעות סוציאליסטיות, הזהות מטושטשת לייצג אחד מתוך רבים.

**מאפייני הפרסום בשנות ה-30:**

דמויות החלוץ- נכנסו לתחום הפרסום למגוון רחב של חברות, על מנת להראות שהן חלק פעיל בעשייה החברתית הרווחת במדינה באותה תקופה, כשדמות החלוץ עוברת אדפטציה לתוכן הפרסומי הרלוונטי (סיגריות, בירות וכו').

החלוצה העברית- לוקחת השראה מהחלוץ עברי, והיא סובבת את עולם התוכן של עקרות בית, מתוך סימון משק הבית כקיר תומך למהפך העברי החשוב, וקניית מוצרים מיוצרים בישראל זו מטרה נעלה שפונה לעקרות הבית.

האנשה של מוצרי הפרסום- המוצר אותו מפרסמים קיבל שיוך ללאום העברי והעצים את הנוכחות העברית.

שימוש במפה- השילוב של החלוץ עם מפת ישראל. המפה לא מדויקת, סכמטית, שעוברת סלקציה של אילו ישובים מוצגים ואילו לא (ניכוס טריטוריה, מחיקת ישובים ערביים).

נוף- נוף חלוצי ישראלי, שמחבר את המוצר למקום ולעשייה העברית

השפעות מאירופה- פרסום מודעות בהשפעת הזאכ-פלאקט שרווח באירופה באותה תקופה

**יצירת אחדות- היצרן העברי = המוצר העברי = הצרכן העברי >>>> תוצרת הארץ**

**ייצוג התודעה הלא רשמית של החברה**

במקביל לעבודה העברית המדוברת והרווחת, חתך אוכלוסיה גדול שלא הופיע בפרסום הוא האוכלוסיה הבורגנית, שתרמה את חלקה ליישוב העברי בצורה כספית ולא פיזית. הדילמה הייתה על איזה סוג ייצוג החברה העברית רוצה לייצג כלפי חוץ- **החלוץ או הבורגני?**

הייצוגים הבורגניים התקיימות במקביל לייצוגי החלוץ, והתאפיינו בבגדים אירופים, בסצנות של הנאה ופנאי, דמות מערבית.

#העלייה החמישית #החלוץ #תוצרת הארץ #מקראי #הירואי #מודרניזם #תעמולה #בורגנות #יחס בין אדם לאדמה #תודעה רשמית #תודעה לא רשמית

**שיעור 6- יום הבוחר**

**מילה >> תמונה >> תודעה >> הצבעה**:

שימוש בחומרים חזותיים בשביל להעביר עימות

**שיעור 7- הקמת המדינה**

**רקע**

29.11.47 > החלטת האו"ם על תכנית החלוקה. הבריטים מבינים שבחודש מאי הם עתידים לעזוב את הארץ סופית, ועד אז מתרחש תהליך עזיבה של הבריטים מישראל.   
12.05.48 > מועצת העם מתכנס ודנה בסוגייה האם צריך להכריז על מדינה. השיקול המרכזי היה פריצת מלחמה עם ערביי ישראל והמדינות הערביות המקיפות.   
13.05.48 > יציאת הזמנה לאירוע הכרזת המדינה  
14.05.48 > הבריטים עתידים לעזוב את הארץ, ובאותו יום בן גוריון בוחר להכריז על המדינה. במשך 8 שעות קיימת מדינת ישראל והמנדט הבריטי עדיין תקף

**בולים**בחודשים שלפני הקמת המדינה, ישראל מתנתקת מהסביבה- טיסות מפסיקות להגיע, המטבע מנותק מגוש השטרלינג, הפסקת פעילות הדואר. ישראל תלויה בתשתית תקשורת תת ימית שעוברת במצרים. בשביל להתעלות על נתק התקשורת הזה הוחלט על פיתוח קו בולים ישראלי חדש, בהובלת **אוטה וליש**.

סדרת הבולים התמקדה באירועים במורשת היהודית. השם הנבחר היה "דואר עברי", והעיצוב נשען על שחזור מטבעות מתקופות עתיקות, כמו המרד ברומאים או מרד בר כוכבא. השפה החזותית של הבולים מתארת את תקופת ממלכת ישראל כתור הזהב של העם היהודי שבה הייתה לעם ריבונות על עצמו. מתחת לעיצוב הבול הופיע השובל עם הסבר על תוכן הבול.

**מיקום ההכרזה**ירושלים באותה תקופה נמצאת במצור, ולכן הוחלט על ביצוע ההכרזה בתל אביב. מספר בנינים שונים היו מועמדים להיות מקום ההכרזה, ביניהם הבימה, בית הכנסת הגדול, בניין העיריה, נמל תל אביב, גן החיות ועוד. לבסוף, נבחר בית דיזינגוף, שבאותה תקופה היה בית אומנות. למשימת עיצוב חלל האירוע נבחר בשנית **אוטה וליש**. החלל מופע מעיצוב טקסי, ואת המרחב קישטו יצירות אומנות יהודיות עם אופי דתי.

**מגילת העצמאות**את המגילה כתב כמובן **אוטה וליש**. על ההכרזה חתמו מועצת העם, שלאחר ההכרזה שינתה את שמה לממשלת העם הזמנית.

**סמל המדינה**הופץ מכרז לעיצוב הסמל. המכרז על הסמל הופץ במקביל למרכז על הדגל, אך ניתן לזהות שוני במאפיינים שישפיעו על העיצוב: הסמל נוצר בישראל על ידי מגשימי החלום הציוני, בעוד שהדגל נוצר בגולה על ידי חולמים להגיע לציון. הדיון על הסמל ישב במישור הסימבולי של הסממנים בו, בעוד שהדיון על הדגל נשען בעיקר על סוגיה חברתית פוליטית של יהודי התפוצות. הסקיצה הסופית הייתה כמובן של **אוטה וליש,** שנשען על תבליט של המנורה שנמצא ברומא. את הסקיצה של וליש הוועדה מביאה ל4 מעצבים בולטים לליטוש גרסה סופית. אלו הוסיפו לסמל את המשפט "שלום על ישראל", ענפי אתרוג ולולב, הפורמט שונה לצורה אובלית שמתקשרת לריבונות ישראלית, והמנורה עצמה נשאבת מפסיפס שהתגלה בארץ. לבסוף נבחרה ההצעה של **האחים שמיר,** בשילוב עם המנורה משער טיטוס.

**הדגל**בהכרזת העצמאות הופיע הדגל של ההסתדרות הציונית. ב1897 הופיעה גרסה דומה של הדגל בקונגרס הציוני הראשון, רק שבמרכזו עומד אריה לסימול שבט יהודה. בחגיגות 1947 בהודעה על תכנית החלוקה יצא ההמון לחגוג עם הדגל של ההסתדרות, וכך הוא מצרב בתודעה הקולקטיבית כדגל הרשמי. אולם, ההכרזה הרשמית עליו כדגל המדינה מתרחשת רק 6 חודשים לאחר מכן. מתעוררת התהייה האם נכון להשתמש בדגל של ההסתדרות הציונית בגלל הקהילות היהודיות מעבר לים. וועדת הדגל מפרסמת מכרז לעיצוב הדגל, ומחייבת לשלב בתוכו את מגן הדוד או שבעת הכוכבים של הרצל. לאחר התלבטות עם יהודי התפוצות, הוחלט להשתמש בדגל של ההסתדרות הציונית כדגל הרשמי של המדינה.

* מגן הדוד- הוא אינו סמל יהודי בהווייתו. במקורו הוא סמל שנקרא הקסגרם (כוכב בעל 6 פינות). לאורך השנים ייחסו לצורניות שלו תכונות נשיות על המשולש התחתון, ותכונות גבריות על המשולש העליון, ככה שהשילוב ביניהם מייצר תחושה של שלמות והכלה. היהודים אימצו את מגן הדוד בתקופת האמנציפציה במאה ה19 מתוך רצון להזדהות כמו הנצרות.
* פסי התכלת- שאובים מתוך הטלית. הגוון התכלת מגיע מתוך ציווי תנכי

החיבור בין שני הסממנים (ציוני ודתי) יוצר דגל מאחד ומכיל, ומטווה את אופי המדינה שינוע בין ציונות לדת.

**#מקורות #מגילת-העצמאות #עיצוב #ערב-רב #תרבות-עברית #סמל #דגל #יהודי-מול-ציוני #אוטה-וליש #מכרז**

**שיעור 8- הסיפור שאנחנו מספרים**

**כרזות יום העצמאות**

**עד שנות ה-50:** השפה האומנותית שואבת את השראתה מהסוציאליזם. הכרזות מאופיינות בעיצוב ישראלי מקומי עם מסרים ציוניים- מגן דוד, דגל המדינה, מגילת העצמאות, מנורה, צבעוניות כחול לבן, ייצוג חלוצי. הסגנון קרוב לריאליסטי, קומפוזיציה ממורכזת.

1950- אפשר לראות שילוב של פרח אדום בכרזה, וזאת על מנת להראות הכרה בקורבן שיש להקריב על מנת להקים מדינה.

1951- הכרזה מבקשת לאחד בין הגולה לבין הישראלי

1952- שילוב בין פעולת הזריעה בארץ לבין נוכחות תנ"כית, הקבלה לאם האומה שחורשת את הארץ.

1953- שיח מתפתח על קיבוץ גלויות בהשפעת גלי עליות שמגיעים לארץ. נוף החברה הישראלית מתרחב ואפשר לראות מגוון אנושי, אל מול דגל מדינה מאחד תוך ריקוד הורה מסורתי.

1958- שנת העשור. הפסיפס (שהיה נפוץ בגלל החיפושים הארכיאולוגיים של אותה תקופה) מופיע

1959- הכרזה מעוררת מחלוקת. ברקע הכרזה יש זיקוקי דינור, והביקורת שנמתחת על הכרזה טוענת כי אין בכרזה שום סימול של המדינה, והניסיון למודרניזם אוניברסלי לא מוצא חן בעיניי המבקרים. לדעת רודי דוייטש יש לכרזה כמה תקפידים:

* עליה לאחד בין העם לבין עצמו
* לאחד בין העם לבין המדינה
* להציג את ההישיגים המרשימים של המדינה מהשנה החולפת
* לחנך את דור העתיד על ערכי עלייה והתיישבות

**משנות ה-50 והלאה**- רודי דוייטש מעלה את נושא הכרזות כתרגילים לתלמידיו בבצלאל. ניתן לראות כי נושאי הכרזה משתנים ומתחילים לדבר על מדינת ישראל כמדינה מתפתחת בתחומי החקלאות, התעשייה, הכלכלית. הסממנים שראינו בכרזות הראשונות עדיין נוכחים, אבל בקלילות אחרת. הממלכתיות נעלמת לאט לאט, והתיאורים נהיים יותר יום-יומיים.

השינוי באופי הכרזות מעיד על השינוי באופי הקונצנזוס- הממלכתיות דועכת, ההווי היום יומי מעסיקים את הציבור, והיחסים כלפי מדינות ערב פחות מעניינים.

**מדינה כמוצר- שיווק שירותי התיירות**

תחום התיירות הענף שפעל בארץ באותה תקופה היה מרכז העשייה של המעצבים הגרפים בארץ. המתח בין המודרני למקומי ממשיך גם בתחום זה. כרזת התיירות הראשונה נעשתה על ידי **זאב רבן בשנות ה20** והיא מאופיינת בעיצוב אוריינטלי מובהק, מציג את הנוף הישראלי כנוף אוטופי דרך חלון ערבי. לעומת זאת, בסדרת כרזות שעיצב ז'אן דוד למשרד התיירות אפשר לראות איך מציגים את התכנים הדתיים בצורה יותר הומוריסטית ובשפה ויזואלית מודרנית יותר. לאט לאט נוטשים את התכנים הדתיים והציוניים, והכרזות מתבססות על חיי ההנאה בארץ השמש. 

**שטרות**

עוד בתקופת מלחמת העולם השנייה השתמשו הנאצים בשטרות לכל מחנה ריכוז/גטו, והטביעו עליהם סממנים יהודים מנקודת מבט חיצונית כמו משה אוחז בלוחות הברית, מנורה, ירושלים, ועוד. בכך הם הצליחו לנתק את האסירים מהעולם החיצון, לאבד את כל הרכוש שהגיעו איתו למחנה, וליצור מראית עין של שגרת חיים תקינה.

בתקופת המנדט השטרות בארץ היו מבוססים על הנוף הישראלי המקומי, כנושא שהוא מספיק ניטרלי לשני העמים שיושבים בשטח. השטרות הראשונים לאחר קום המדינה- התעוררו מספר בעיות בעת הדפסת השטרות: אין שם למדינה, אין תוכן גרפי למלא את השטרות, לא נמצא בית דפוס שידפיס את השטרות טרם קום המדינה, ואין אמצעים טכניים להדפסת כסף במדינה שרק מוקמת. השטרות הראשונים שמודפסים הופקו על ידי בנק אנגלו פלשתינה ללא שם המדינה, רק עם שם הבנק, עם תבנית הדפס של שטרות מסין.

סדרת השטרות הרשמית הראשונה הופקה ב1955, וזאת לאחר הרבה זמן של ניסיונות לגיבוש עיצוב השטרות. הוחלט כי עליהם יופיע מצד אחד תיאור של נופי המדינה, ומהצד השני ציור ביטחון שיקשה על זיוף השטרות (בסגנון מופשט מודרני). סדרת שטרות זו ספגה ביקורת רבה על העיצוב המודרניסטי של תמונת הביטחון. 

בסדרה הבאה שהופקה ב1959, הוחלט לשים בצד אחד ממצאים ארכיאולוגיים לוקאליים, ומצד שני דמויות משגרת היום יום הישראלית (הזורעת בשדה, הדייג, לוחמת הנחל, המדען). שינויים נוספים שהוחלטו עליהם: ביטול המסגרת מסביב לציורים, הימנעות מציורים מופשטים, צבעוניות מונוכרומטית, קשר בין צבע לתוכן, והפחת המוטיבים המתוארים. כך, על גבי אותו שטר, הם מצליחים לחבר בין הווה לעבר, בין מקומי לעולמי.

**שיעור 9- השפה העברית**

**השפה העברית**

בשנת 1906 בצלאל שץ מפרסם מסמך "בצלאל: פועלו ומטרתו", וכבר שם הוא מייחס לעברית מעמד של שפה רשמית. הכוונה היא שכל התלמידים בבצלאל באותה תקופה ידעו לדבר בעברית, והם נותנים שיעורים בעברית. בכך, העברית מקבלת תפקיד מאחד בין התלמידים מרחבי אירופה. בנוסף על התפקיד המאחד, הבחירה בשפה עברית רשמית הייתה בשביל ליצור יכולת מאוחדת לתקשר בין כל התלמידים. גם במודעות הקבלה למסלולי בצלאל ניתנה העדפה לדוברי עברית. אפשר ללמוד מכך שידיעת עברית הייתה מקושרת לעשייה ציונית.

יוסף בודקו, המנהל הראשון של בצלאל החדש, מקצין וקובע כי ההוראה של שיעורי העברית יתבצעו בשפה העברית.

**יצירת מילון למונחי גרפיקה**

הוא מילון דו לשוני עברי גרמני מאוייר. הוא יוצא לאור ב1936 (אחרי 10 שנים של עבודה) ביוזמת אברהם שרון, שנתקל בפער מידע כאשר רצה ליצור אוסף חתימות ופורטרטים לספריה הלאומית. וועדה שהוקמה מטעם הוועד ללשון עברית מפרסמת את הרשימה למושגי גרפיקה, וחתום עליה מרדכי נרקיס (שניהל את בית הנכות בבצלאל). תהליך היצירה הארוך של המילון נובע בגלל שיתוף הפעולה המורכב בין הוועד ללשון עברית (הסמכות המקצועית) למול אנשי המקצוע שמשתמשים בטרמינולוגיה. במקביל מופצים גם מילון למונחי הדפוס, מונחי הלבשה, כלי מטבח ועוד. מאפייני שמות המושגים:

* מתח בין האוניברסלי למקומי- מושגים שהיו להם שם קודם נשארו כך, ומושגי חדשים קיבלו את שמם על פי הערך הפונקציונלי של המושג.
* מושגים לא אובייקטיבים- השפה בה הוגדרו המושגים מציגים את הפער בין האמן לצרכן, ומציג את האמן במעמד גבוה מעל הצרכן.
* מקור השמות- שאילת שמות המושגים מטרמינולוגיה ציונית חקלאית

כחלק מהמהלך התרבותי שהיה בארץ הייתה הדילמה בין לשאוב סממנים תרבותיים ממקומות אחרים, אל מול ליצור תרבות עברית בלבד.

**השפות הגרפיות לייצוג השפה העברית**

מערכות כתב קדומות:

* כתב התמונה- כתב שמוכר לנו מהתרבות המצרית, בה כל סימן הוא מילה. הבעייתיות היא שצריך המון סימנים על מנת לייצג את כל המושגים, וייצוג של מושגים מופשטים היו מורכבים. נחקק באבן קשיחה.
* כתב יתדות- גם הוא כתב תמונות, מתפתח במקביל לכתב המצרי. כתב היתדות נכתב על אבן מאוד רכה, ובגלל שהאבן התפוררה היו חייבים ליצור צורות פשוטות וישרות. לכן האותיות נוצרו מקווים ישרים עם משלושים מאונכים בקצוות.

בעקבות אלו נוצר סוג כתב חדש- כתב אלפא-בתי. כל סימן לא מייצג מילה, אלא כל סימן הוא הגה. היתרון הוא צמצום מספר הסימנים והקלה על הדובר.



**הכתב הפרוטו-כנעני**

(המאה ה19 לפנהס)

הוא כתב אלפאבתי שמבוסס על הסימנים המצריים שהפכו לייצג עיצורים.

**הכתב הפיניקי**

(המאה ה11 לפנהס)

מאופיין בסימנים יותר קווים, שלא מבוססי צורה מובהקת אלא ציור חופשי. גם כיוון הכתיבה נהיה מובהק.

**הכתב העברי** (לא הכתב שמכירים היום)

**הכתב הארמי** (המאה ה8 לפנהס) שממנו מתפתח הכתב העברי. כתב זה הפך לקונצנזוס עולמי באותה תקופה. ממנו מתפתח הכתב הנבטי והערבי.

מהכתב הארמי מתפתחים שני סגנונות כתב עברי:

* סגנון הכתב האשכנזי- מתאפיין בקונטרסט גבוה בין קווי האורך לרוחב, דבר שנובע מכלי הכתיבה הרווח באותו איזור. האותיות נשברות בחדות, ודבר זה משפיע מאוד על קריאות האות
* סגנון הכתב הספרדי- מדובר בכתב קריא, כתיבת האות מבוצעת במשיכה אחת, קונטרסט האות נמוך. לכן רוב הטקסטים העבריים שנכתבו התבססו על הסגנון הספרדי.

בשנות העשור למדינה חל שינוי במקור של הגופנים העבריים- במקום גופנים שנשענים על סגנון ימי הביניים, מתחילים להישען על ממצאים ארכיאולוגים שמגלים.

**שיעור 10- עיצוב האות העברית**

**היסטוריה**

**1475 עד ראשית המאה ה20**

1475- הדפסת אות הדפוס הראשונה, ווהו! (הדפסת תנך). מאז ועד תחילת המאה ה-20 אותיות הדפוס העבריות מבוססות על 2 סגנונות:

* סגנון הכתב האשכנזי- משומש במרכז ומזרח אירופה. כלי הכתיבה היה נוצה, והוא השפיע על צורת האות- האות שבורה, בעלת קונטרסט גבוה, דבר שהשפיע על נוחות הקריאה. סגנון זה הושפע מהכתיבה המקושטת שרווחה באירופה
* סגנון הכתב הספרדי- נוצר בחצי האי האיברי (ספרד). כלי הכתיבה היה קולמוס (קנה סוף מחודד בקצה). כלי הכיבה הכתיב את אופי האות- אות ללא קונטרסט, בעלת משקל כבד. בגלל נוחות הקריאה של סגנון זה, רוב הכתבים באותה תקופה התבססו עליו.

סוף המאה ה19 היא נקודת שינוי- העברית היא כבר לא שפת קודש, אלא שפה מדוברת ומשומשת. מאותה נקודה כבר אין ניסיון להתחקות אחר כתיבה קליגרפית לועזית, אלא אות טיפוגרפית שמבוססת על דפוס.

**שנות ה20 עד ה40 של המאה ה20**

עיצוב הגופנים בתחילת המאה מתחלק ל-2:

1. החייאה של סגנונות כתיבה שמבוססים על קליגרפיה ידנית- איכות הגופנים גבוהה מאוד, אך ספגה ביקורת חריפה על ההמרה מהכתיבה הקליגרפית הידנית לתוך גילוף אותיות בדפוס בלט. [ שוקן, סתם ]
2. גופנים שמושפעים מזרמים מודרניסטיים- השפעות מהבאוהאוס, צורות גיאומטריות ברורות, ללא קונטרסט. [ מרים, אהרוני, ספיר, חיים ]

בעיות בכתב העברי:

|  | **כתב עברי** | **כתב לטיני** |
| --- | --- | --- |
| דומות רבה מידי של האותיות | מבוססות רק על צורת מלבן- נוצר כתם צבע וקשה לזהות את האותיות. אין הבדלים בולטים בין אותיות דומות. | מבוססות על 3 צורות יסוד- משולש, ריבוע ועיגול |
| חוסר הבדל בין כתב מעוגל וקו ישר | הריווחים בין סוגים שונים של קווים ישרים (שנגזרים מצורות מלבניות) יוצר יותר מידי אופציות לריווח ומקשה על הקריאה | קומבינציות בין: קווים ישרים בלבד, קווים עגולים בלבד, ושניהם ביחד. בכך נוצר מספר מצומצם מאוד של אופציות לרווח בין 2 אותיות. |
| מיעוט של קווים אנכיים מעל ומתחת לשורה | כמעט ואין אותיות שחורגות מהשורה. ריבוי זה ושונות בין האותיות מקלה על הקריאה ויוצר אבחנה בין מילים/אותיות. | ריבוי עליות וירידות מחוץ לגבולות השורה. דבר שמקל על הקריאה ומפריד בין מילים/אותיות. |
| השליש העליון של האות | אין הבדל בין האותיות כשמסתכלים רק על השליש העליון, שזהו החלק שלרוב קוראים אותו | אפשר לזהות את האות רק על פי השליש העליון שלה |
| זיכוי וביטול התנועות | ביטול אותיות תנועה והסתמכות על קריאה מתוך הקשר (ללא ניקוד) | תנועות קריאה שמבוטאות באמצעות אותיות תנועה |

**שנות ה-50 של המאה ה-20**

תקופה שמאופיינת בחתירה לחדשנות בכמה תחומים, ביניהם בתחום הגופנים. עם כניסת השפה העברית ללשון הדיבור, קמה הדרישה לאות עברית מודרנית. גילויי מגילות קומראן, גילויי פסיפס בבית שערים- השפיעו על עיצוב הגופנים החדשים. אפשר לראות את השפעת הממצאים הארכיאולוגים בכרזות יום העצמאות, על מטבעות, בלטרינג לאירועים חשובים ועוד.

**עיצוב הגופנים // 1954-1958-** הפקת 5 גופנים עבריים:

* **דוד-** נוצר על ידי איתמר דוד, נולד בגרמניה ומהגר לארה"ב, שם הוא יוצר את הפונט. לפונט דוד יש 9 משקלים. הוא מחולק ל3 משפחות- רגיל, נטוי וסנסריף, ולכל משפחה 3 משקלים. הסריף של דוד הוא סריף משולש
* **הצבי-** פותח על ידי משה שפיצר וצבי האוסמן. שואב את השראתו מהכתב הלטיני, יוצא תחילה במשקל כבד בלבד. הסריף שלו הוא סריף מרובע.
* **קורן**- אליהו קורן מוציא את גופן קורן לבד בהוצאת הספרים שלו. התנך שלו הופך להיות התנך הרשמי של ישראל.
* **נרקיס בלוק**- עוצב על ידי צבי נרקיס. נרקיס עולה מרומניה. הוא יוצר פונט מודרני ללא קונטרסט, אך עדיין מתקיימים בו עוביי קו שונים. הוא הצליח לשבור את המוסכמה שכתב מודרני חייב להיות סימטרי, והוא מצליח ליצור הבחנה ברורה בין אותיות דומות.
* **הדסה**- נוצר על ידי הנרי פרידלנדר, הפונט פותח במשך 27 שנים. ההשראה לגופן הוא כתב יד אשכנזי מהמאה ה18. הגופן לא מנסה לחזור אחורה, ומבקש לשלב בין הסגנון האשכנזי לספרדי.

**שיעור 11+12- קונצנזוס ומחאה**

עד עכשיו ראינו שהעיצוב הישראלי בתקופת קום המדינה התבסס על ממצאים ארכיאולוגים- בפוסטרים, בולים, סמל המדינה, כרזות, שטרות, ואפילו בטיפוגרפיה העברית. בשנות ה-60 מתעוררת מחאה, ומתחיל תהליך אמריקניזציה בתחום העיצוב במדינה.

**מלחמת ששת הימים 1967**

מלחמת ששת הימים מתחילה מדיווח מסולף שהנשיא נאצר מקבל מרוסיה שישראל הולכת לתקוף בסוריה. בעקבות דיווח זה:

* בדרום- נאצר מחדיר כוחות מצריים לשטחי סיני, וזאת הפרה של הסכמי שביתת הנשק. במקביל הוא חוסם את נמל אילת ומונע כניסת סחורה
* בצפון- סוריה מקיפה את הישובים היהודיים לאורך רמת הגולן
* בירושלים- העיר חצויה בין ישראל לירדן ומתקיימת מערכת חילופי אש דו צדדית

**לאחר 6 ימים**- ישראל שולטת בחצי האי סיני וברמת הגולן, הניצחון של ישראל נתפס אז כניצחון גדול ומוחץ, ובארץ שרויה תחושת אופוריה בולטת.

**קונצנזוס-** הנצחת תחושת הניצחון:

* **צילום**- נעשה פחות באמצעים גרפיים, ויותר דרך תמונות מתעדות כמו שחרור הכותל של הצנחנים, ראשי המטה בכניסה לעיר העתיקה ועוד. הבחירה במדיום הצילום חיזק את ערך ה"אמיתיות" של התמונות, ונתן תחושה של התרחשות אמיתית ולא משהו מעוצב ומפולטר.
* **חפצים יומיומיים**- במקביל לצילומים, הנציחו את מיתוס הגאווה הלאומית על ידי הטמעת המנהיגים התקופתיים (גולדה מאיר, רבין, משה דיין) על חפצים בשימוש יום יומי כגון צלחות, כוסות, משחקים ועוד.
* **אמצעים גרפיים**-
  + **גלויות שנה טובה**, דרכן אפשר ללמוד על השינויים לאורך השנים בדרך בה מייצגים את ההיסטוריה. על הגלויות לספר על המדינה, על פועלה בשנה האחרונה ועל הגאוות השנתיות.
  + **בולים** החדשים מנציחים את האתרים הכבושים הטריים מהמלחמה, גאוות צה"ל.
  + **כרזת יום העצמאות של 68** מאחדת בין יסודות לאומיים (מנורה), סמל העיר ירושלים, ויסוד מסורתי דתי. נוצרת הכלאה שמצליחה לתפוס את המציאות המורכבת במדינה
  + **ספרי מלחמה** מופצים בקצב מסחרר ובכמות עצומה. לרוב הם משתמשים בצילומים כמתן עדות, ומשלבים זוויות צילום שיוצרות אווירה הירואית. הטיפוגרפיה המאסיבית (על גבול הלטרינג) מעצים את הפאתוס החריף בספרים. השפה הגרפית של הספרים מציגה את ה"אנחנו" כעם, קולקטיב
  + **שערי מגזינים** מאדירים את מנהיגי התקופה, והם הופכים להיות גיבורי תרבות מקומיים של התקופה. השפה הגרפית של שערי המגזינים מציגה את המנהיג החזק, הבודד

**מחאה-** ללכת נגד האופוריה

* **מדורים בעיתון**-
  + ציפור הנפש- מדור סאטירה שמופץ בידיעות אחרונות. בכל פרסום הופיעה ציפור מרוטה אחרת.
  + קוצו של צבר- מדור של שמעון צבר, מופץ בעיתון הארץ.
  + דבר אחר- מדור של עיתון דבר (עיתון של מפלגת מפא"י). הביטוי "דבר אחר" מרמז לחזיר. בתכניו הוא מערער לאט לאט על ערכי הקומוניזם. פריסת העיתון ריפרר למדורי חדשות
* **אמנות-** יגאל תומרקין- הפסל "הוא הלך בשדות", נשען על הספר "הוא הלך בשדות" שמדבר על הקרבה למלחמה
* **ספרים-** "שיח לוחמים" של ברכה דלמצקי, מאגד אוסף של שיחות של הלומי קרב. בשונה מעטיפות הספרים שייצגו דמויות הירואיות, פה אפשר לראות עטיפה יותר מפושטת ודהוייה, אין דמויות ברורות.
* **תיאטרון-** חנוך לוין בהצגה "מלכת האמבטיה" (שמתפרסמת כמה שנים לאחר המלחמה) מצליח לתפוס את הלך הרוח שעתיד לבוא- פערים חברתיים וחוסר שיוויון בין העדות. את עטיפת תקליט ההצגה מעצב דוד טרטקובר בשנת 1970, והוא שם על העטיפה את האחת הביקורות הכי גרועות שנכתבו על ההצגה.

**נקודת מבט פלסטינית**

1948- הקמת מדינת ישראל

ב1946 מגיעות ידיעות למדינות ערב שהישוב היהודי מתחיל לרכוש אדמות בישראל באופן אינטנסיבי. מדינות ערב מחליטים להתגייס למען ערביי פלסטין ולקיים ועידה באלכסנדריה, שם הם מחליטים במקביל לגיוס כספים על הוצאת סדרת בולים של תמיכה בפלסטין. המדינות מעודדות את רכישת הבולים במחיר נמוך מאוד, ועל הבולים מופיעים מקומות קדושים.

1967- מלחמת ששת הימים

בשנת 48' מתרחש הנאכבה (האסון) של הפלסטינים, הקמת המדינה. הליגה הערבית מקימה ב1950 את ממשלת כל פלסטין שיושבת בעזה, וכעבור עשור היא מתפרקת. בשנת 1959 קם ארגון הפת"ח בכווית, בהנהגת ערפאת, מתוך שאיפה למעשים קיצוניים יותר במאבק למען הפלסטינים בארץ, ואכן הם נוקטים במאבק אגרסיבי ומזויין. בלוגו של הארגון אפשר לזהות מגן גדול שבתוכו מפה של ישראל, אגרוף קמוץ שמזוהה עם הסובייטים, שאוחז בכלי נשק מוצלבים, הטיפוגרפיה סימטרית.

ב1964 קם ארגון אש"פ (ארגון שחרור פלסטין). לארגון הייתה יחידה לתרבות ואמנות, שהייתה אמונה על הפרסומים הגרפיים של הארגון. הכרזות הראשונות שהארגון מפיק עוצבו על ידי איסמעיל שמוט, מציגות את הלוגו החדש של הארגון (דגל פלסטין, להבה, טריטוריית ישראל, המדינות השותפות להקמת הארגון). הם מעבירים מסר של אחדות בעד התנגדות (מיוצג על ידי מגוון של אנשים), גיוס כספים עבור הארגון. המאבק הפלסטיני לווה בדמות אייקונית (המקבילה לשרוליק הישראלי). דמות זו מייצגת את העם הפלסטיני בישראל באותה תקופה (עומד עם הגב, ידיים כפותות, לא משתף פעולה עם המדינות מסביב).

1993- חתימת הסכמי אוסלו

מדובר בפעם הראשונה שמוכרז ארגון ייצוגי לעם הפלסטיני- אש"ף. במסגרת הסכמי אוסלו הרשות הפלסטינית מוציאה בולים (בכך מכריזה על עצמה כיישות אוטונומית). בין הבולים- תיעוד חתימת ההסכמים, דגל פלסטין, סמל הנשר הפלסטיני. בהסכמים היו מעוגנים תנאים להדפסת הבולים הפלסטינים כמו מטבע, תוכן ועוד. בולים אלו לא מתקבלים בעין יפה בישראל ממספר סיבות:

* מכירת הבולים במטבע "מילס" (מטבע מתקופת המנדט הבריטי) ולא במטבע הישראלי.
* כיתוב השם "פלסטין" ולא "הרשות הפלסטינית"
* תיקון הטעות על ידי הדפס רכב (חותמת מעל בשביל לא להדפיס מחדש את הבול)

לאחר זאת, יצאה סדרת בולים נוספת- בול בתוך בול: בולים שיצאו בתקופת המנדט בתוך מסגרת חדשה. בכך ניסו הפלסטינים ליצור רצף היסטורי מתקופת המנדט ועד שנות ה90.

**שיעור 12- אמריקניזציה**

**האמריקניזציה** הוא תהליך דינמי שקורה כל הזמן, ומדובר בניסיון של תרבות אח להחדיר ערכים ונורמות לתרבות אחרת. ניצני תהליכי האמריקניזציה התחילו עוד בסוף שנות ה-50, עם פתיחת הסופרמרקט העברי הראשון. דבר שמאפשר את כניסת התרבות האמריקאית הוא הניצחון במלחמת ששת הימים- השוק נפתח לתוצרות חוץ, והתוצרת המקומית מאבדת מערכה. ביחד עם האופוריה בעם מורגשת גם תנופה כלכלית.

**בין הלוקאלי לגלובלי**

קיים פער בין התרבות המקומית שמתפתחת לבין התרבות האמריקאית שמתחילה לחלוש על השוק.

קוקה קולה- במשך המון שנים היו נסיונות להקים מפעל בארץ, אך הנהלת המותג סירבה בטענה שבמקום קטן אין הכנסה מצדיקה. מאחורי הקלעים התברר כי החברה הייתה נתונה ללחץ ממדינות ערב שאסרו על הקמת עסקים בישראל. לאחר הפעלת לחץ על ידי יהודי ארה"ב (דרך החרמת המותג בארה"ב) החברה החליטה לפתוח כאן נציגות. המתח בין מקומי לאמריקאי:

* לוגו- לאחר הקמת המפעל הוחלט על יצירת לוגו המותג בעברית. קיימת הלימה בין הלוגו הלועזי למקומי- הלוגו הלטיני עבר התאמה לשפה העברית- אות נטויה, עגולה, מחוברת- מדובר בגרסה מקומי לערכים אמריקאיים.
* פרסומות- במקביל למודעות שממקמות את המשקה בנוף המקומי, יש מודעות שמציגות את המוצר ברמה עולמית.

IBM- המעצב עמרם פרת בוחר לא להיצמד ללוגו המקורי של החברה. לצד הכיתוב באנגלית הוא מתרגם לעברית, ומשמר את ערכי האות הכבדה.

**זהות תאגידית**

חברת אל על- תהליך עיצוב הלוגו של אל על הוא דוגמה לתהליך התרחקות מסממנים מקומיים ויציאה לאוניברסליות ובין לאומיות.

* 1949- הלוגו הראשון: מוטיבים מסורתיים- מגן דוד, כנפיים, צבעוניות כחול לבן
* 1963- הלוגו השני: אל על פונה לשני מעצבים אירופיים (עיצוב מודרני על עקרונות הבאוהאוס)- ריבוע לשידור יציבות, אותיות סנסריפיות מונולינאריות, אלכסון האות A לייצוג דינמיות, הלוגו בעברית בנפרד.
* 1972- מעטפת עיצוב: דן רייזנגר מאמץ את עקרונות מערכת המיתוג שייסד מעצב בריטי בשנות ה50. הוא מבין שחייב לייצר לוגו דו לשוני, על בסיס הלוגו הקודם. הוא מבסס עליו את כל מעטפת העיצוב לחברה- עיצוב מטוסים, אוכל, פליירים, טקסטיל, טיפוגרפיה. יש מעט חזרה לעיצוב הלוקאלי- צבעי ישראל, חזרה לעברית.

**עיתונות מודפסת**

עיתון מוניטין- אחרי הרבה מאוד עיתונות מפלגתית פוליטית, עיתון מוניטין מביא איתו בשורה חדשה. ברמה החזותית- הוא עיתון הכרומו הראשון. ברמת התוכן- נושאים יום יומיים, לייף סטייל, אופנה, סגנון (שואב השראה מעיתונים כמו הרולינג סטונס, דה ניו יורקר) בניגוד לתכנים הנמוכים, איכות הכתיבה הייתה מאוד גבוהה.

עיתון חדשות (1984)- מדובר בעיתון חדשות בתכנים, אך העיצוב דמה לעיתון צהוב. הפורמט עצמו היה קטן מעיתון קלאסי. העיתון הקדיש המון תשומת לב לתמונות (יותר מהטקסט). גריד העיתון ישב על 6 טורים שהקלו על הקריאה, והשפה היום יומית של העיתון הייתה קלילה ועממית.

**מחאה**

בשלב מסויים מתחילה מחאה מקומית על ההשפעות האמריקאיות החריפות. מעצבים מקומיים מתחילים למחות ומשתמשים בשפה עברית, טיפוגרפיה מקומית, אלמנטים חזותיים מ.